作者:吳編修
標題:賀新涼・賀新郎
內容:出處男兒事。甚從前、說著淵明，放高頭地。點檢柴桑無剩粟，未肯低頭為米。算此事、非難非易。三十年間如昨日，秀才瞞、撰到專城貴。飽共暖，已不翅。旁人問我歸耶未。數痴年、平頭六十，更須三歲。把似如今高一著，更好聞雞禁市。總不似、長伸腳睡。六月荷風薌州路，北螺山、別是般滋味。今不去，視江水。